**Vremuri noi…**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu știu dacă mi se pare,

Ori Pământul s-a sucit,

Lumea asta nu mai are

Chiar nimic de robotit,

Totu-i computerizat,

Pân’ și oaia când se tunde,

Mămăliga, și-aia-n sat,

O-nvârtim la microunde!

Ȋn talcioc…e plin de sape,

Furci, cazmale și lopeti,

Pe ogor, sunt plini de ape

Vreo trei-patru nătăfleţi,

Doar la crâșmă-i tărăboi,

Ȋn laptopuri se zgâiesc

La pipiţe-n cracii goi…

Zic ceva și se crucesc,

Babe, clevetind pe șanţ,

Cât era ziua de mare…!?

Azi, au conferinţe-n lanţ,

Chiar la doua celulare,

De orice se informează,

Mute…lucru foarte rar(!)

Mai ales când ȋși textează

Pe limbi ce…nu au habar,

Încât eu, trăit pe glie,

Patriot, fără ocol

Vreau s-o spun ca să se știe:

Ăștia…au ajuns de LOL!

Valeriu Cercel